एक्ट्रेस बोलीं- सेलिब्रिटी हूं इसलिए शिकायत नहीं कर सकती; कहा- क्या स्टार्स को खतरा नहीं हो सकता?
What are Kajol Devgan's thoughts on celebrity struggles with privacy? Follow Bollywood News in Hindi, Latest Headlines, Videos On Dainik Bhaskar.  सेलिब्रिटीज की लाइफ देखने में आसान होती है, लेकिन असल जिंदगी में उन्हें भी काफी कुछ चीजों से डील करना पड़ता है। कहा जाता है कि फिल्मी सितारों की कभी कोई प्राइवेट लाइफ नहीं रहती
सेलिब्रिटीज की लाइफ देखने में आसान होती है, लेकिन असल जिंदगी में उन्हें भी काफी कुछ चीजों से डील करना पड़ता है। कहा जाता है कि फिल्मी सितारों की कभी कोई प्राइवेट लाइफ नहीं रहती। इसी वजह से उन्हें काफी परेशानियां झेलनी पड़ती हैं।
काजोल का कहना है कि एक बार दो फोटोग्राफर्स ने उनकी गाड़ी का पीछा किया था। उन्होंने काफी देर तक काजोल की कार का पीछा किया। एक्ट्रेस ने कहा कि अगर किसी आम आदमी के साथ ऐसा होता तो वो पुलिस में चला गया होता। काजोल ने कहा कि चूंकि वो सेलिब्रिटी हैं, इसलिए ऐसी घटनाओं का कंप्लेंट भी नहीं कर सकतीं।
काजोल ने कहा- किसी पब्लिक इवेंट में नहीं जा रही थीं, फिर भी मेरा पीछा किया
मिस मालिनी के साथ इंटरव्यू में काजोल ने कहा- एक दिन मैं बांद्रा क्रॉस करके जा रही थी। उन लोगों ने मेरी कार देख ली। वो मेरा पीछे करने लगे। उस वक्त मैं किसी पब्लिक इवेंट में नहीं जा रही थी। शूट पर भी नहीं जा रही थी। यहां तक कि किसी होटल या रेस्टोरेंट भी नहीं जा रही थी। वो दोनों फोटोग्राफर बाइक पर मेरा पीछा करते जा रहे थे।
'मैं स्टार हूं इसका मतलब मुझे खतरा नहीं हो सकता?'
काजोल ने आगे कहा- क्योंकि मैं एक स्टार हूं इसलिए उनसे पूछ नहीं सकती कि तुम मेरा पीछा क्यों कर रहे हो। क्योंकि मैं एक स्टार हूं इसलिए मुझे खतरा नहीं हो सकता। क्योंकि मैं एक स्टार हूं तो 7-8 लोग कैमरा लेकर मेरी फोटो क्लिक कर सकते हैं, भले ही उस वक्त मैं कुछ भी पहनी रहूं। इन्हीं सब चीजों को देखते हुए हमेशा सतर्क रहना पड़ता है।
'इन्हें काबू करना बहुत जरूरी है'
काजोल का कहना है कि अब ये मामला आगे बढ़ गया है। पहले ये धीरे-धीरे शुरू हुआ,अब इसने रफ्तार पकड़ ली है। काजोल ने कहा कि इसको काबू में लाना चाहिए, क्योंकि कहीं न कहीं एक्टर्स इससे प्रभावित होते हैं। बैलेंस बना होना जरूरी है।
काजोल यहां ये कहना चाह रही हैं कि मीडिया और पैपराजी के लिए एक दायरा फिक्स होना चाहिए। सेलिब्रिटी की फोटो कब और कैसे लेनी है, इस पर भी कायदे-कानून होने चाहिए
कई स्टार्स कर चुके हैं शिकायत, आलिया के लिविंग रूम से तस्वीरें वायरल हुई थीं
काजोल ने जो मुद्दा उठाया है वो नया नहीं है। कई स्टार्स पहले ही इस पर चिंता व्यक्त कर चुके हैं। आलिया भट्ट, कटरीना कैफ और सलमान खान जैसे बड़े स्टार्स समय-समय पर इसे लेकर बात भी कर चुके हैं।
आलिया भट्ट ने इसे लेकर शिकायत भी दर्ज कराई थी। आलिया जब अपने लिविंग रूम में थीं तब पड़ोस की छत से दो लोग उन्हें शूट कर रहे थे। इस घटना कि जानकारी खुद एक्ट्रेस ने एक नोट लिखकर सोशल मीडिया के जरिए दी थी।
अरबाज खान ने एक भी एक बार पैपराजी को उनके पिता सलीम खान की तस्वीर लेने के लिए फटकार लगाई थी।
सलमान खान के साथ जर्नलिस्ट का हो चुका है विवाद
सलमान खान के साथ एक मीडिया पर्सन का विवाद कोर्ट तक पहुंच गया था। मामला चार साल पुराना है। सलमान अक्सर साइकिलिंग करने के लिए मुंबई की सड़कों पर निकलते हैं। उनके पीछे-पीछे पर्सनल बॉडीगार्ड्स भी दौड़ते हैं।
24 अप्रैल, 2019 को जब वो साइक्लिंग कर रहे थे तभी एक जर्नलिस्ट अशोक पांडे ने उनका वीडियो शूट करने की कोशिश की। अशोक पांडे का कहना था कि उन्होंने इसके लिए सलमान की सिक्योरिटी से परमिशन भी ली थी।
हालांकि, जब उन्होंने वीडियो शूट करने की कोशिश की तो कथित तौर पर उनके साथ बदसलूकी की गई। अशोक पांडे अपनी शिकायत लेकर पुलिस स्टेशन पहुंचे थे। वहां पुलिस ने उनकी शिकायत लेने से ये कहते हुए मना कर दिया कि ये कोई क्राइम नहीं है। तब अशोक ने कोर्ट का रुख किया।